ആലുവ മണപ്പുറത്തും പരിസരങ്ങളിലും ലഹരി മാഫിയ പിടിമുറുക്കുന്നു ആലുവ: മണപ്പുറത്തും പരിസരങ്ങളിലും ലഹരി മാഫിയ പിടിമുറുക്കുന്നു. സാമൂഹിക വിരുദ്ധരുടെ അഴിഞ്ഞാട്ടവും ഈ ഭാഗങ്ങളില് വര്ധിച്ചിട്ടുണ്ട്. മണപ്പുറത്തെ കുട്ടിവനമാണ് ഇവരുടെ പ്രധാന താവളം. കുട്ടിവനത്തിലും പരിസരത്തുമായി കഞ്ചാവ് മയക്കുമരുന്ന് സംഘം തമ്ബടിക്കുന്നതായാണ് നാട്ടുകാര് ആരോപിക്കുന്നത്.രാപ്പകല് ഭേദമന്യേ ഇവിടെ മയക്കുമരുന്ന് ഉപയോഗവും വില്പ്പനയും നടക്കുന്നുണ്ടത്രെ. ഏതു സമയവും വാഹനങ്ങളിലും മറ്റുമായി നിരവധി പേരാണ് മണപ്പുറത്തെത്തുന്നത്. ലഹരി ഉപയോഗിക്കുന്നവരുടെ ആഘോഷവും ബഹളവുമെല്ലാം പതിവായിരിക്കുകയാണ്. എന്നാല്, ഇതിനെതിരെ പ്രതികരിക്കാന് നാട്ടുകാര്ക്ക് ഭയമാണ്. അതിനാല് തന്നെ ബഹളം നടന്നാലും നാട്ടുകാര് നിശബ്ദത പാലിക്കുകയാണ്. കോവിഡ് പശ്ചാത്തലത്തില് ശിവരാത്രി ആഘോഷവും കര്ക്കടക വാവ് ബലിയുമെല്ലാം ഉപേക്ഷിച്ചതിനാല് മണപ്പുറത്തിന്റെ പതിവ് ശുചീകരണം നടന്നിട്ടില്ല. 2020ലെ ശിവരാത്രിക്ക് ശേഷം മണപ്പുറത്തെ പുല്ല് പോലും വെട്ടിയിട്ടില്ല. ഒരാള് പൊക്കത്തിലേറെ പുല്ലും വള്ളിപ്പടര്പ്പുകളുമെല്ലാം വളര്ന്നതിനാല് മറുവശത്ത് ആളുകള് നിന്നാല് അറിയാന് കഴിയില്ല. വല്ലപ്പോഴുമാണ് പൊലീസ് പട്രോളിങ് സംഘം മണപ്പുറത്ത് എത്തുന്നത്. ലഹരി മാഫിയകള് പരസ്പരം ഏറ്റുമുട്ടുന്ന സംഭവവും ഇവിടെയുണ്ടാകാറുണ്ട്. നേരത്തെ മണപ്പുറത്ത് പൊലീസ് എയ്ഡ് പോസ്റ്റ് സ്ഥാപിച്ചിരുന്നെങ്കിലും കാലക്രമേണ നിലച്ചു. അതാണ് കുറ്റവാളികള്ക്ക് സഹായകമായത്. മണപ്പുറം ലഹരി മാഫിയകളുടെ താവളമായിട്ടും അധികൃതര് നടപടിയെടുക്കുന്നില്ലെന്നും ആക്ഷേപമുണ്ട്. പൊലീസ്, എക്സൈസ്, നഗരസഭ അധികൃതര് ഇക്കാര്യത്തില് അലംഭാവം കാണിക്കുകയാണ്. ഇതാണ് മണപ്പുറം ലഹരി മാഫിയയുടെ താവളമാകാന് കാരണമെന്നാണ് ആക്ഷേപം. ഡി.വൈ.എഫ്.ഐ പ്രവര്ത്തകര് നഗരസഭ ചെയര്മാനെ ഉപരോധിച്ചു ആലുവ: നഗരസഭ മണപ്പുറത്തെ അവഗണിക്കുന്നതായി ആരോപിച്ച് ഡി.വൈ.എഫ്.ഐ പ്രവര്ത്തകര് നഗരസഭ ചെയര്മാന് എം.ഒ. ജോണിനെ ഉപരോധിച്ചു. രണ്ടാള് പൊക്കത്തില് വരെ കാടുപിടിച്ചിട്ടും വെട്ടിനീക്കാത്ത നഗരസഭയുടെ നടപടിക്കെതിരെയാണ് പ്രതിഷേധം. വാര്ഡ് കൗണ്സിലര് രണ്ട് തവണ കത്ത് കൊടുത്തിട്ടും തിരിഞ്ഞ് നോക്കിയില്ലെന്നും സമരക്കാര് ആരോപിച്ചു.